**Opis pohybu telies**

**Pokoj a pohyb telies** sa vždy určuje vzhľadom na niečo – vzhľadom na vlak, koľajnice, cestujúceho, kufor vo vlaku.

Teleso sa pohybuje, ak mení svoju polohu vzhľadom na iné teleso. Najčastejšie sa pohyb alebo pokoj telies určuje vzhľadom k povrchu Zeme. Teleso sa môže pohybovať vzhľadom na jedno teleso a súčasne byť v pokoji na iné teleso.

**Trajektória**  je myslená čiara (stopa), ktorú opisuje teleso pri pohybe. **Dráha pohybu** je dĺžka čiary, po ktorej sa teleso pohybovalo.

Podľa **tvaru trajektórie** môžeme rozdeliť pohyb na: **priamočiary** ( trajektória je priamka)

**krivočiary** (trajektória je krivka)

MC900216986[1]Fyzikálna veličina : **dráha**

Značka veličiny:  **s**

Fyzikálna jednotka: **meter z**načka jednotky: **m**

Podľa **zmeny rýchlosti** telesa rozoznávame pohyb:

**Rovnomerný pohyb-** teleso prejde za rovnaký čas rovnakú dráhu.

**Nerovnomerný pohyb-** teleso prejde za rovnaký čas rôznu dráhu.

Existujú aj druhy pohybov, ktoré pravidelne menia dĺžku dráhy (padanie jablka zo stromu). V pravidelných časových intervaloch sa dráha padajúceho predmetu zväčšuje. Tomuto pohybu hovoríme **voľný pád**. Voľný pád je **zrýchlený pohyb**.

Pohybu **pri brzdení auta** hovoríme **spomalený pohyb.**